Diari Oficial de la Generalitat Valenciana


Sumari del DOGV 3087, del 26-09-1997 (1997/10005)

ORDRE d'1 de setembre de 1997, de la Conselleria d'Economia, Hisenda i Administració Pública, per la qual s'acorda la permuta de l'immoble situat a la plaça de Baix, núm. 6, de Xàbia (Alacant), propietat de la Generalitat Valenciana, per dues parcel·les de 15.000 i 1.045 m2 de superfície situades, respectivament, en les partides de Cansalà i Rebaldí, del terme municipal de Xàbia, propietat de l'ajuntament d'aquesta població.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3087

Data del DOGV
:   26-09-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10077


Data del document
:   01-09-1997

Organisme emissor
:   Conselleria d'Economia, Hisenda i Administració Pública

Tipus de document
:   Ordre

ORDRE d'1 de setembre de 1997, de la Conselleria d'Economia, Hisenda i Administració Pública, per la qual s'acorda la permuta de l'immoble situat a la plaça de Baix, núm. 6, de Xàbia (Alacant), propietat de la Generalitat Valenciana, per dues parcel·les de 15.000 i 1.045 m2 de superfície situades, respectivament, en les partides de Cansalà i Rebaldí, del terme municipal de Xàbia, propietat de l'ajuntament d'aquesta població. [  
Mitjançant Reial Decret 4.099/82, de 29 de desembre, l'administració estatal va transferir a la Comunitat Valenciana en matèria de cultura, l'immoble situat a la plaça de Baix, núm. 6, de Xàbia (Alacant). Consta en l'Inventari General de Béns i Drets de la Generalitat Valenciana amb el número A02/03/082/0006.  
Prèvia sol·licitud de la Conselleria de Cultura, Educació i Ciència, aquest immoble fou desafectat, per Ordre de la Conselleria d'Economia, Hisenda i Administració Pública de data 14 de desembre de 1995, i en data 24 de gener de 1996 es va subscriure l'acta de desafectació corresponent.  
Per Decret 6/1996, de 19 de gener, del Govern Valencià i correcció d'errades d'aquest publicada en el Diari Oficial de la Generalitat Valenciana 2.728, de 16 d'abril de 1996, es va cedir, per un termini de 25 anys, a l'Ajuntament de Xàbia l'ús de l'immoble assenyalat.  
L'Ajuntament de Xàbia ha sol·licitat que es deixe sense efecte la cessió de l'immoble anteriorment assenyalat, per tal que aquest siga permutat per dues parcel·les de 15.000 i 1.045 m2, situades, respectivament, en les partides de Cansalà i Rebaldí, del terme municipal de Xàbia.  
El Govern Valencià, mitjançant decret 193/97, d'1 de juliol, acordà deixar sense efecte la cessió d'ús assenyalada amb la finalitat que s'aprove la permuta sol·licitada.  
Atès que la situació física dels terrenys que s'han de permutar, propietat de l'Ajuntament de Xàbia, fa convenient l'adquisició per al compliment de fins de competència de la Generalitat Valenciana.  
Atès que, efectuada la taxació pericial dels immobles objecte de permuta, es desprèn la igualtat de valors d'aquests, quinze milions cinc-centes vint-i-cinc mil pessetes (72.305.864 PTA).  
Vist el que disposen els articles 33, 38 i següents de la Llei 3/1986, de 24 d'octubre, de Patrimoni de la Generalitat Valenciana, i concordants del Reglament per a l'aplicació de la Llei de Patrimoni de l'Estat,  
ORDENE  
Article 1  
Permutar l'immoble situat a la plaça de Baix, núm. 6, de Xàbia, propietat de la Generalitat Valenciana, constituït per planta baixa i primer pis, de 250 m2 de superfície, que confronta: dreta entrant, casa de José Santaeren Andrés, carrer Loncheta, i darrere carrer Canonge Pagaron, que consta inscrit en el Registre de la Propietat de Xàbia, tom 577, al llibre 129, foli 49, finca 2.191, inscripció 3ª, per les parcel·les propietat de l'Ajuntament de Xàbia que es descriuen a continuació:  
1. Parcel·la de terreny de naturalesa urbana en la partida Rebaldí, de 1.045 m2 de superfície, en forma de polígon irregular. Confronta: nord, amb la parcel·la 12; sud, c/ Amelia Peláez (parcel·la 55); est, c/ Amelia Peláez (parcel·la 55) i oest, Francisco Fenoll o Ajuntament de Xàbia. Pendent d'inscripció en el Registre de la Propietat on fou presentada l'escriptura de reparcel·lació el dia 27 de març de 1995.  
2. Tros de terreny de 15.000 m2 de superfície en la partida Cansalà. Confronta: nord, forest pública; sud, hereus de Carmen Segarra Morell i altres; est, amb la finca anteriorment descrita, i oest, amb forest pública. Haurà de segregar-se de la finca 5.755 inscrita en el Registre de la Propietat de Xàbia al tom 243, llibre 36, foli 188, inscripció 1ª.  
Article 2  
Atesa l'equivalència dels valors de les finques objecte de permuta, aquesta es durà a terme sense compensació econòmica per cap de les parts.  
Article 3  
Elevar a escriptura pública aquesta permuta i inscriure, a nom de la Generalitat Valenciana, els terrenys que s'adquireixen com a conseqüència .  
València, 1 de setembre de 1997  
El conseller d'Economia, Hisenda i Administració Pública  
JOSÉ LUIS OLIVAS MARTÍNEZ